
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 80 στρεμμάτων στη θέση «Κο- 

τρώνι» περ. Ελλοπίας Ν. Βοιωτίας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΑΝΥΣΑΡΑ» Η' «ΜΗΛΙΩΚΕΦΑΛΑ» περιοχής 
Σβούρου - Μετόχι της κοινότητας Χερσονήσου Ν. Ηρακλείου. 2 
Αναγκαστική απαλλοτρίωση ακινήτου για αρχαιολογικούς σκοπούς 

στον Τρίλοφο Θεσ/νίκης. 3 

Ανάκληση της απαλλοτριώσεως που κηρύχθηκε με την ΤΥ. 4703/ 
8.12.88 ΦΕΚ 892Δ/20.12.88 απόφαση του Νομάρχη Φωκί¬ 
δας για τη διαμόρφωση παραλίας Γαλαξιδίου, κατασκευή εγκα¬ 
ταστάσεων εξυπηρέτησης και αναψυχής λουομένων. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 5665 ΕΠΑ 912/29.7.87 απόφασης Νομάρχη 
Εύβοιας για καθορισμό ορίων, όρων και περιορισμών δόμησης 
και κατηγοριοποίηση του οικισμού Κάτω Στενής της Κοινότη¬ 
τας Στενής του Νομού Εύβοιας . 5 

Κατηγοριοποίηση και καθορισμός ορίων, όρων και περιορισμών δό¬ 
μησης του οικισμού Αρίλλα της Κοινότητας Πέρδικας Ν. Θε¬ 
σπρωτίας. 6 

Κατηγοριοποίηση και καθορισμός ορίων, όρων και περιορισμών δό¬ 
μησης του οικισμού Λαδοχωρίου Ν. Θεσπρωτίας. 7 

Κατηγοριοποίηση, καθορισμός ορίων και όρων δόμησης του οικι¬ 
σμού Στασιού Ν. Μεσσηνίας. 8 

Τροποποίηση ρυμοτομικού σχεδίου Δήμου Αγ. I. Ρέντη με μείωση 
του επιτρεπόμενου ύψους . 9 


Διορθώσεις Σφαλμάτων 

Διορθώσεις σφαλμάτων στις 1017602/706/0010, 1015678/ 
696/0010 και 1017605/703/0010 αποφάσεις των Υπουρ¬ 
γών Εθνικής Παιδείας και Θρησκευμάτων και Οικονομικών . 10 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 255 (1) 

Κήρυξη ως αναδασωτέας εκτάσεως 80 στρεμμάτων στη θέση «Κο- 
τρώνι» περ. Ελλοπίας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την αριθ. 503/2.3.89 πρόταση του Δασαρχείου Θηβών περί κη- 
ρύξεως ως αναδασωτέας της αναφερομένης στο θέμα εκτάσεως που κα¬ 
λυπτόταν από αείφυλλα πλατύφυλλα (πουρνάρια, ασφάκες) και κατα¬ 
στράφηκε από πυρκαγιά που εξερράγη στις 3.6.1988. 

6. Την ανάγκη προστασίας της εκτάσεως και αναπτύξεως της δασ. 
βλαστήσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του δασικού χαρα¬ 
κτήρα, την προστασία και αποκατάσταση της δασικής βλαστήσεως με 
φυσική αναγέννηση, την καείσα δημόσια δασική έκταση, εμβαδού 
< «ογδόντα» 80 στρεμμάτων που βρίσκεται στη θέση «Κοτρώνι» περιοχής 
Ελλοπίας Ν. Βοιωτίας προσδιορίζεται από τα στοιχεία (Α Β Γ Δ Ε Ζ Α) 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής και έχει όρια: 

ΑΝΑΤΟΛΙΚΑ: Δημόσια δασική έκταση. 

ΔΥΤΙΚΑ: Κοινοτικό σκουπιδότοπο και δημόσια δασική έκταση. 

ΒΟΡΕΙΑ: Δημόσια δασική έκταση. 

ΝΟΤΙΑ: Δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 20 Μαρτίου 1989 

Ο Νομάρχης 
θ. ΜΕΤΑΞΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 205 (2) 

Καθορισμός των ορίων του αιγιαλού και δημιουργία ζώνης παραλίάς 
στη θέση «ΑΝΥΣΑΡΑ» Η’ «ΜΗΛΙΩΚΕΦΑΛΑ» περιοχής Σβοϋρου - 
Μετόχι της κοινότητας Χερσονήσου Ν. Ηρακλείου. 


Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 27.5.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Ανυσαρά ή Μηλιωκε- 
φάλα» της Κοινότητας Χερσονήσου και το από Μάιο 1988 με κλίμακα 
1:500 τοπογραφικό διάγραμμα του Πολιτικού Μηχανικού Μιχ. Μαρα- 
γκάκη που θεωρήθηκε στις 18.7.1988 από τη Διεύθυνση Τεχνικών 
Υπηρεσιών της Νομαρχίας Ηρακλείου και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. 544.5/689/12.12.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ 704/1970 και του άρθρου 1 παράγραφος 5 
του Π.Δ 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών, στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 27.5.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Μάιο 1988 τοπογραφικό διάγραμμα, που τη συνοδεύει, 
το οποίο συντάχτηκε από το Μιχ. Μαραγκάκη πολιτικό μηχανικό, με 
κλίμακα 1:500 και θεωρήθηκε στις 18.7.1988 από τη Διεύθυνση Τε¬ 
χνικών Υπηρεσιών της Νομαρχίας Ηρακλείου, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση «Ανυσαρά ή Μηλιωκεφάλα» περιοχής Σβούρου Μετόχι της Κοινό¬ 
τητας Χερσονήσου και με κίτρινη γραμμή τα όρια της παραλίας στην 
ίδια θέση. 


Η παρούσα απόφαση μαζί με την έκθεση και το διάγραμμα που προα- 
οαναφέραμε, να δημοσιευθούν στην Εφημερίδα της Κυβερνήσεως. 

Ηράκλειο, 7 Μαρτίου 1989 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 
ΕΚΘΕΣΗ 

Επιτροπής καθορισμού των ορίων αιγιαλού και παραλίας Ηρα¬ 
κλείου. 

Στο Ηράκλειο σήμερα 27.5.1988 οι: 

1) Νικόλαος Χατζηγιάννης Οικον. Έφορος Β' Οικον. Εφορίας Ηρα¬ 
κλείου, ως Πρόεδρος. 

2) Νικόλαος Καπετανάκος Αναπληρωτής Δ/ντή της Δ/νσεως Τεχνι¬ 
κών Υπηρεσιών Ν. Ηρακλείου, ως μέλος, κωλυομένου του Δ/ντή. 

3) Γεώργιος Κουράτορας αναπληρωτής Λιμενάρχου Κεντρικού Λι¬ 
μεναρχείου Ηρακλείου, ως μέλος, κωλυομένου του Λιμενάρχη, παρι- 
σταμένου και του γραμματέα της Επιτροπής Ιωάννη Αμπαρτζάκη, απο- 
τελέσαμε την Επιτροπή καθορισμού των ορίων αιγιαλού και παραλίας 
που προβλέπει το αρθ. 74 του Π.Δ. 636/77 όπως διαμορφώθηκε με 
την αριθ. 0208/181/26.4.82 κοινή Υπουργική απόφαση των Υπουρ¬ 
γών Πρ. Κυβερνήσεως και Οικονομικών και που συγκροτήθηκε με την 
αριθ. 2715/23.2.88 απόφαση της Νομάρχου Ηρακλείου και αφού λά¬ 
βαμε υπόψη μας: 

1. Την από 19.5.88 αίτηση της Εταιρείας Ξενοδοχειακών, Τουριστι¬ 
κών Επιχ/σεων «ΛΥΚΤΟΣ Α.Ε.» με την οποία ζητά τον καθορισμό του 
αιγιαλού μπροστά από την ιδιοκτησία του που βρίσκεται στη θέση «Ανι- 
σαρά ή Μηλιωκεφάλα» της περιοχής Σβούρου Μετόχι της κοινότητας 
Χερσονήσου. 

2. Το από Μάιο 1988 τοπογραφικό και υψομετρικό διάγραμμα του 
πολ. μηχανικού Μιχάλη Μαραγκάκη που ελέγχθηκε από το μηχανικό 
της Δ.Τ.Υ.Ν. Ηρακλείου Νικολ. Καπετανάκο στις 26.5.1988 και θεω¬ 
ρήθηκε από το Δ/ντή της Δ.Τ.Υ.Ν. Ηρακλείου Ιωάννη Μιμίδη στις 
18.7.1988 στο οποίο εμφανίζεται η υπό καθορισμό περιοχή. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την περί αιγιαλού δικαστηριακή νομολογία. 

4. Την δια της επιτόπιου μεταβάσεως σχηματισθείσα αντίληψη περί 
του πλάτους της βρεχομένης ζώνης ξηράς και λοιπά στοιχεία, αποφασί¬ 
ζει: 

1) Καθορίζει επί του ως άνω τοπογραφικού διαγράμματος. 

α) Την οριογραμμή αιγιαλού δια συνεχούς ερυθράς πολυγωνικής 
γραμμής από το σημείο 1 μέχρι το σημείο 6 της οποίας οι κορυφές εξα¬ 
σφαλίζονται από σταθερά σημεία. 

β) Την οριογραμμή παραλίας ζώνης πλάτους 10 μέτρων επειδή δεν 
εξυπηρετούνται οι σκοποί της παραγρ. 1 του άρθρου 7 του Ν.Δ. 
2344/40 δια συνεχούς κίτρινης πολυγωνικής γραμμής από το σημείο 
Γ μέχρι το σημείο 6' της οποίας οι κορυφές εξασφαλίζονται από στα¬ 
θερά σημεία. 

2) Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Ο Γραμματέας 

ΝΙΚ. ΧΑΤΖΗΓΙΑΝΝΗΣ ΙΩΑΝ. ΑΜΠΑΡΤΖΑΚΗΣ 

Τα μέλη 

ΝΙΚ. ΚΑΠΕΤΑΝΑΚΟΣ 
ΓΕΩΡΓ. ΚΟΥΡΑΤΟΡΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑριΟ. 103 (3) 

Αναγκαστική απαλλοτρίωση ακινήτου για αρχαιολογικούς σκοπούς 
στον Τρίλοφο θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλ/σεων», 
σε συνδυασμό με τις διατάξεις του Β.Δ. 139/71 «περί της αρμοδιότη¬ 
τας των Νομαρχών προς κήρυξη αναγκαστικών τινών απαλ/σεων». 

2. Τις διατάξεις του άρθρου 23 του από 25.11.29 Δ/τος «περί κωδι- 
κοποιήσεως των περί κατασκευής και συντηρήσεως οδών κειμένων δια¬ 
τάξεων». 

3. Τις διατάξεις του άρθρου 6 του Ν. 3200/55 «περί διοικητικής 
αποκεντρώσεως» όπως συμπληρώθηκαν και τροποποιήθηκαν με το 
ΓΤ.Δ. 532/70 και το Β.Δ. 704/70. 

4. Το με αριθ. Φ. 58/1846/22.12.88 έγγραφο - πρόταση του 
Υπουργείου Πολιτισμού για την κήρυξη της απαλ/σης αυτής, αποφασί¬ 
ζουμε: 

Κηρύσσουμε την αναγκαστική απαλλοτρίωση, για αρχαιολογικούς 
σκοπούς, έκτασης 8.584,35 μ 2 , όπως αυτή φαίνεται στο από 18.11.88 
κτηματολογικό διάγραμμα και τον αντίστοιχο πίνακα θεωρημένα από 
το Δ/ντή Αποτυπώσεων και Συντηρήσεως Κτιρίων του ΤΑΠΑ. Στην 
έκταση που απαλλοτριώνεται προβάλλει δικαίωμα κυριότητας η Μα- 
ριάνθη Ιτσίου. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλ/σεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 16 Φεβρουάριου 1989 

Ο Νομάρχης 
Γ. ΑΓΓΕΛΟΠΟΤΛΟΣ 

- ♦ - 

Αριθ. ΤΤ.1137 (4) 

Ανάκληση της απαλλοτριώσεως που κηρύχθηκε με την ΤΤ. 4703/ 
8.12.88 ΦΕΚ 892/Δ/20.12.88 απόφαση του Νομάρχη Φωκίδας 
για τη διαμόρφωση παραλίας Γαλαξιδίου, κατασκευή εγκαταστά¬ 
σεων εξυπηρέτησης και αναψυχής λουομένων. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις των παραγράφων 1 και 4 του άρθρου 12 του Ν. Δ/ 
τος 797/71 «περί αναγκαστικών απαλλοτριώσεων». 

2. Την απόφαση ΤΤ.4703/8.12.88 (ΦΕΚ 892 Δ/20.12.88) περί 
αναγκαστικής απαλλοτρίωσης έκτασης συνολικού εμβαδού 37.737.20 
μ 2 για τη διαμόρφωση παραλίας Γαλαξιδίου, κατασκευή εγκαταστά¬ 
σεων εξυπηρέτησης και αναψυχής λουομένων, αποφασίζουμε: 

Ανακαλούμε την ΤΤ. 4703/8.12.88 (ΦΕΚ 892 Δ/20.12.88) από¬ 
φαση του Νομάρχη Φωκίδας περί αναγκαστικής απαλλοτρίωσης για τη 
διαμόρφωση παραλίας Γαλαξιδίου, κατασκευή εγκαταστάσεων εξυπη¬ 
ρέτησης και αναψυχής λουομένων ως μη σύννομη με τις διατάξεις της 
παρ. 1 του Β. Δ/τος 139/71. 

Η απόφαση αυτή να δημοσιευθεί στην Εφημερίδα της Κυβερνήσεως. 

"Αμφισσα, 17 Μαρτίου 1989 

Ο Νομάρχης 

Λ. ΤΣΙΚΑΣ 

' - * - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1760/ΕΠΑ 306 (5) 

Τροποποίηση της 5665 ΕΠΑ 912/29.7.87 απόφασης Νομάρχη Εύ¬ 
βοιας για καθορισμό ορίων, όρων περιορισμών δόμησης και κατη- 
γοριοποίηση του οικισμού Κάτω Στενής της Κοινότητας Στενής 
του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

. Ι.'Τις διατάξεις του από 24.4.85 Π.Δ. (ΦΕΚ 181Δ’/3.5.85) «Περί 
τρόπου καθορισμού ορίων οικισμού της χώρας, κατηγορίες αυτών και 
καθορισμός όρων και περιορισμών δόμησης». 


2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών Πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 49/13.9.85 απόφαση του Κ.Σ. Στενής Δίρφυος. 

6. Τη με αριθ. πρωτ. 8881 ΕΠΑ 1287/15.7.87 εισήγηση του Τ. 
Π. & Π.Ε προς το ΣΧΟΠ Ν. Εύβοιας. 

7. Τη με αριθ. 1 γνωμοδότηση του 10ου/87 Πρακτικού του ΣΧΟΠ 
Ν. Εύβοιας. 

8. Τα αριθ. Ζ/1384/29.4.86 και Ζ/2850/3.9.86 έγγραφα Δα¬ 
σαρχείου Χαλκίδας. 

9. Την αριθ. 21/20.2.89 απόφαση του Κ.Σ. Στενής Δίρφυος. 

10 Τη με Αριθ. Πρωτ. 1583 ΕΠΑ 278/10.3.89 Εισήγηση Τ.Π. & 
Π.Ε. προς το ΣΧΟΠ Ν. Εύβοιας. 

11. Τη με αριθ. 1 γνωμοδότηση του 4ου/89 Πρακτικού του ΣΧΟΠ 
Ν. Εύβοιας, αποφασίζουμε: 

1. Τροποποιούμε μερικώς την 5665 ΕΠΑ 912/29.7.87 απόφασή 
μας όπως παρακάτω: 

Στη σελ. 2 παρ. II η περίπτωση (Β) αντικαθίσταται ως εξής: 

Β) ΚΑΤΩ ΣΤΕΝΗ. (1, 2, 3, 4, 5, 6, 7, 8, 9, 10, 11, 12, 13, 14, 
15, 16, 17, 17Α, 17Β, 17Γ, 17Δ, 18,19, 20, 21,1) όπως αυτά φαί¬ 
νονται στα συνοδευτικά της παρούσας σχεδιαγράμματα σε κλ. 1:5000 
που έχουν θεωρηθεί από τον Προϊστάμενο του Τ.Π. & Π.Ε Νομού Εύ¬ 
βοιας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 20 Μαρτίου 1989 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 

Αριθ. Τ.Π.464 “(6) 

Κατηγοριοποίηση και καθορισμός ορίων, όρων και περιορισμών δόμη¬ 
σης του οικισμού Αρίλλα της Κοινότητας Πέρδικας Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 181 Δ’/85) «περί τρόπου 
καθορισμού ορίων οικισμών της χώρας μέχρι 2000 κατοίκων, κατηγο¬ 
ρίες αυτών και καθορισμός όρων και περιορισμών δόμησης αυτών». 

2. Το από 14.2.87 Π.Δ/γμα (ΦΕΚ 133 Δ"/87) «περί τροποποιή- 
σεως του Π.Δ. 24.4.85 κ.λ.π.». 

3. Τις προτάσεις των ιδιωτών μελετητών στους οποίους ανατέθηκε η 
σχετική μελέτη στα πλαίσια του προγράμματος των ανοικτών πόλεων 
και που αφορούν στον προσδιορισμό των ορίων του υπόψη οικισμού 
(Αρίλλας). 

4. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερθέντες μελετητές με τις υποδείξεις των σχε¬ 
τικών προδιαγραφών του Υ.Χ.Ο.Π. 

5. Τα πληθυσμιακά στοιχεία της τελευταίας απογραφής της 

Ε.Σ.Υ.Ε. 

6. Την 67/11/8.6.87 απόφαση του Κοιν. Συμβουλίου. 

7. Την 3752/23.10.87 βεβαίωση της Δ/νσης Δασών επί του σχετι¬ 
κού διαγράμματος του οικισμού. 

8. Την Τ.Π. 2477/87/13.2.89 εισήγηση του Τ.Π. & Π.Ε. Ν. Θε¬ 
σπρωτίας προς το Σ.Χ.Ο.Π. του Νομού. 

9. Το αριθ. 1/20.2.89/ 5ο θέμα πρακτικό του Σ.Χ.Ο.Π. του Νο¬ 
μού, αποφασίζουμε: 

1. Κατατάσσουμε τον οικισμό Αρίλλα της Κοινότητας Πέρδικας Ν. 
Θεσπρωτίας στην κατηγορία: συνεκτικός, μικρός και αδιάφορος. 

2. Καθορίζουμε τα όρια του οικισμού Αρίλλα της Κοινότητας Πέρδι¬ 
κας Ν. Θεσπρωτίας όπως αυτά φαίνονται στο σχεδιάγραμμα του οικι¬ 
σμού υπό κλίμακα 1:5000, που συνοδεύει αυτή την απόφαση και ορίζο¬ 
νται από τα σημεία 1,2,3,4,5,6, 7,8, 9,10,11,12,13 και 1. 

3. Καθορίζουμε τους ακόλουθους γενικούς όρους και περιορισμούς 
δόμησης. 

Γενικοί όροι δόμησης 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


α) Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181 Δ’/85) όπως αυτά 
τροποποιήθηκε με το Π.Δ/γμα 14.2.87 (ΦΕΚ 133 Δ'/87). 

β) Αρτιότητα: 1) Τα γήπεδα τα ευρισκόμενα εντός του εγκεκριμένου 
σχεδίου είναι άρτια αν έχουν πρόσωπο 14 τ.μ. και εμβαδόν 300 τ.μ. 

2) Για τα γήπεδα τα ευρισκόμενα εκτός του εγκεκριμένου Σχεδίου, 
αλλά εντός των ορίων που καθορίζονται με αυτή την απόφαση, απαιτεί¬ 
ται εμβαδόν (1000 τ.μ.) χίλια τετραγωνικά μέτρα και πρόσωπο (14) 
δεκατέσσερα μέτρα. 

γ) Κατά παρέκκλιση της προηγούμενης διατάξεως θεωρούνται άρτια 
τα γήπεδα, τα ευρισκόμενα εντός των ορίων που καθορίζονται με την 
απόφαση αυτή, με όποιο εμβαδόν είχαν έως την 3.5.85, ημέρα δημο- 
σιεύσεως του Π.Δ. 24.4.85. 

4. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με την παρ. 1 του άρ¬ 
θρου 6 του από 24.4.1985 Π.Δ/γματος και πρόσωπο (4) τέσσερα μέ¬ 
τρα. 

β) Να εξασφαλίζεται οποιαδήποτε συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ 181 Δ'/3.5.1985) και το Π.Δ/γμα της 14.2.1987 (ΦΕΚ 133 
Δ/ 

23.2.1987). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 1 Μαρτίου 1989 

Ο Νομάρχης 
ΠΑΝΑΓ. ΣΚΑΛΤΣΑΣ 

-♦- 

Αριθ. Τ.Π. 466 (7) 

Κατηγοριοποίηση και καθορισμός ορίων, όρων και περιορισμών δόμη¬ 
σης του οικισμού Λαδοχωρίου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 181 Δ'/85) «περί τρόπου 
καθορισμού ορίων οικισμών της χώρας μέχρι 2000 κατοίκων, κατηγο¬ 
ρίες αυτών και καθορισμός όρων και περιορισμών δόμησης αυτών». 

2. Το από 14.2.87 Π.Δ/γμα (ΦΕΚ 133 Δ'/87) «περί τροποποιή- 
σεως του Π.Δ. 24.4.85 κ.λ.π.». 

3. Τις προτάσεις των ιδιωτών μελετητών στους οποίους ανατέθηκε η 
σχετική μελέτη στα πλαίσια του προγράμματος των ανοικτών πόλεων 
και που αφορούν στον προσδιορισμό των ορίων του υπόψη οικισμού. 

4. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερθέντες μελετητές με τις υποδείξεις των σχε¬ 
τικών προδιαγραφών του Τ.Χ.Ο.Π. 

5. Τα πληθυσμιακά στοιχεία της τελευταίας απογραφής της 
Ε.Σ.ΐ.Ε. 

6. Την 52/87 απόφαση του Κοιν. Συμβουλίου. 

7. Την αριθ. 3650/16.10.87 βεβαίωση της Δ/νσης Δασών επί του 
σχετικού διαγράμματος του οικισμού. 

8. Την Τ.Π. 2416/13.2.89 εισήγηση του Τ.Π. & Π.Ε. Ν. Θεσπρω¬ 
τίας προς το Σ.Χ.Ο.Π. του Νομού. 

9. Το αριθ. 1/20.2.89 θέμα πρακτικό του Σ.Χ.Ο.Π. του Νομού, 
αποφασίζουμε: 

1. Κατατάσσουμε τον οικισμό Λαδοχωρίου της Κοινότητας Λαδο¬ 
χωρίου Ν. Θεσπρωτίας στην κατηγορία: Περιαστικός, αδιάφορος, φθί- 
νων, συνεκτικός και μικρός. 

2. Καθορίζουμε τα όρια του οικισμού Λαδοχωρίου της Κοινότητας 
Λαδοχωρίου Ν. Θεσπρωτίας όπως, αυτά φαίνονται στο σχεδιάγραμμα 
του οικισμού υπό κλίμακα 1:5000, που συνοδεύει αυτή την απόφαση 
και ορίζονται από τα σημεία 1, 2, 3, 4, 5, 6, 7 και 1. 

3. Καθορίζουμε τους ακόλουθους γενικούς όρους και περιορισμούς 
δόμησης. 

Γενικοί όροι δόμησης 

α) Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181 Δ'/85) όπως αυτό 
τροποποιήθηκε με το Π.Δ/γμα 14.2.87 (ΦΕΚ 133 Δ'/87). 

β) Αρτιότητα: 1) Για τα γήπεδα τα ευρισκόμενα εντός των ορίων που 


καθορίζονται με αυτή την απόφαση, απαιτείται εμβαδόν 500 τ.μ. και 
πρόσωπο (14) δεκατέσσερα μέτρα. 

γ) Κατά παρέκκλιση της προηγούμενης διατάξεως θεωρούνται άρτια 
τα γήπεδα, τα ευρισκόμενα εντός των ορίων που καθορίζονται με την 
απόφαση αυτή, με όποιο εμβαδόν είχαν έως την 3.5.85, ημέρα δημο- 
σιεύσεως του Π.Δ. 24.4.85, και πρόσωπο (4) τέσσερα μέτρα. 

4. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με την παρ. 1 του άρ¬ 
θρου 6 του από 24.4.1985 Π.Δ/γματος. 

β) Να εξασφαλίζεται οποιαδήποτε συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ 181 Δ-/3.5.1985) και το Π.Δ/γμα της 14.2.1987 (ΦΕΚ 133 
Δ/ 

23.2.1987). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 1 Μαρτίου 1989 

Ο Νομάρχης 
ΠΑΝΑΓ. ΣΚΑΛΤΣΑΣ 

-♦- 

Αριθ. οικ. 1402/333 (8) 

Κατηγοριοποίηση, καθορισμός ορίων και όρων δόμησης του οικισμού 
Στασιού Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π.Δ/γμα 24.4.1985 (ΦΕΚ 181Δ/3.5.1985) με θέμα: «Τρό¬ 
πος καθορισμού ορίων οικισμών της χώρας μέχρι 2.000 κατοίκους, κα¬ 
τηγορίες αυτών και καθορισμός όρων και περιορισμών δόμησής τους, 
όπως τροποποιήθηκε με το Π.Δ/γμα 14.2.1987 (ΦΕΚ 133Δ/ 

23.2.1987). 

2. Την αριθ. Γ4δ/15883/1988 κοινή απόφαση υπουργών Προε¬ 
δρίας της Κυβέρνησης και Περιβάλλοντος, Χωροταξίας και Δημοσίων 
Έργων. 

3. Την απογραφή οικισμών και πληθυσμού του Ν. Μεσσηνίας έτους 
1981 της Ε.Σ.Τ.Ε. 

4. Τη μελέτη των «Ανοιχτών Πόλεων», που εκπονήθηκε από ομάδα 
μελετητών για τον οικισμό Στασιού, σύμφωνα με τις προδιαγραφές και 
τις οδηγίες που δόθηκαν κατά καιρούς. 

5. Την απόφαση του κοινοτικού Συμβουλίου για τον οικισμό Στασιού 
Αρ. Απόφασης 7/87, 

6. Την ομόφωνη γνώμη με αριθ. πρακτικού 4ο (θέμα 5ο) για τον οι¬ 
κισμό Στασιού, του Συμβουλίου ΧΟΠ για τα όρια οικισμών, για την κα- 
τηγοριοποίηση και τον καθορισμό όρων δόμησης του οικισμού Στασιού, 
αποφασίζουμε: 

1. Καθορίζουμε τα όρια του οικισμού Στασιού όπως αυτά φαίνονται 
στα θεωρημένα από την Προϊσταμένη Τ.Π. και Π.Ε. Ν. Μεσσηνίας δια¬ 
γράμματα οικισμού, σε κλίμακα 1:5.000 που συνοδεύει την απόφαση. 

2. Εγκρίνουμε την κατηγοριοποίηση του οικισμού 

Θέση στο χώρο: (Α3) Ούτε παραλιακός, περιαστικός, τουριστι¬ 
κός. 

Βαθμός Προστασίας: (Β3) Αδιάφορος. 

Δυναμικότητα: (Γ2) Στάσιμος 

Βαθμός διασποράς: (Δ1) Συνεκτικός 

Μέγεθος: (Ε2) Μεσαίος. 

3. Εγκρίνουμε ως γενικούς όρους δόμησης: 

3.1. Καθορίζουμε την αρτιότητα των οικοπέδων που περιλαμβάνο¬ 
νται· στα όρια του ο’ϊκισμού Στασιού σε 500 τ.μ. 

3.2. Κατά παρέκκλιση, εντός των ορίων του οικισμού, θεωρούνται 
άρτια τα οικοπέδα, με όποιο εμβαδόν είχαν στις 3.5.1985 ημέρα δημο- 
σιεύσεως*του από 24.4.1985 Π.Δ/τος. 

4. Εγκρίνομε ως ειδικούς όρους δόμησης: 

Για τον οικισμό Στασιού επιβολή στέγης με κλίση 30% για μονόρρι- 
χτες, 30% - 40% για δίρριχτες και τετράρριχτες, επικάλυψη με κερα¬ 
μίδι γενικώς. ρ, 

Απαγορεύονται οι περιμετρικοί και συνεχόμενοι εξώστες που να αντι¬ 
στοιχούν σε ανοίγματα και να έχουν λειτουργική εξάρτηση από την κυ¬ 
ρίως οικοδομή. 




1968 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Μέγιστο πλάτος εξώστη κατά ΓΟΚ και πάντως όχι μεγαλύτερο από 
1,20 μ. Στηθαία, κιγκλιδώματα και υλικά ελεύθερα. 

5. Κατά τη δόμηση πρέπει να εξασφαλίζεται οπωσδήποτε, η συνέχεια 
των υφισταμένων δρόμων του οικισμού, κατά την κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
των οικισμών, θα πρέπει να θεωρείται το σχετικά τοπογραφικό διά¬ 
γραμμα από το Τ.Π. και Π.Ε. Μεσσηνίας, ώστε να εξασφαλίζεται η συ¬ 
νέχεια των υπαρχόντων κοινόχρηστων χώρων και η δημιουργία νέων, 
σύμφωνα με τα οριζόμενα στην παρ. 1 του άρθρου 6 του από 
24.4.1985 Π.Δ/τος. 

7. Κατά τα λοιπά ισχύει το από 24.4.1985 Π.Δ/γμα όπως τροπο¬ 
ποιήθηκε με το Π.Δ/γμα 14.2.1987 (ΦΕΚ 133Δ'/87). 

Μετά τη δημοσίευση της απόφασης αυτής στην Εφημερίδα της Κυ- 
βερνήσεως, θα γίνει ανάρτηση των διαγραμμάτων στο Γραφείο Ε.Π.Α. 
του Τ.Π. και Π.Ε. Καλαμάτας για διάστημα 15 ημερών. Ο αριθμός 
διαγραμμάτων είναι ένας (1) και η κλίμακα αυτού 1:5.000. 

Η απόφαση αυτή ισχύει από την ημερομηνία που θα δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 3 Μαρτίου 1989 
Ο Νομάρχης 

ΒΑΣΙΛΗΣ ΠΕΤΡΟΠΟΤΛΑΚΗΣ 

-♦- 

Αριθ. 441296/1692 (9) 

Τροποποίηση ρυμοτομικού σχεδίου Δήμου Αγ. I. Ρέντη με μείωση του 
επιτρεπόμενου ύψους. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Το Ν.Δ/γμα της 17.7./16.8.1923. 

2. Την παρ. 2 του άρθρ. 4 του Ν. 622/77. 

3. Το Π.Δ/γμα 183/9.5.1986 (ΦΕΚ 70/Α/5.6.1986). 

4. Το Ν.Δ/γμα 1147/1972 «περί Διοικήσεως Μείζονος Πρωτευού- 
σης». 

5. Την εγκύκλιο με αριθ. Δ.7/13.1./17/11.12.1972. 

6. Το Π.Δ/γμα 910/77 «περί Οργανισμού Υ.Δ.Ε.». 


7. Το Ν. 1032/80 περί Υ.Χ.Ο.Π. 

8. Το Ν. 1558/85 «περί Κυβερνήσεως και Κυβερνητικών Οργά¬ 
νων» αριθ. 24 παρ. 1. 

9. Τους Ν. 1232/82 και 1235/82. 

10. Την υπουργική απόφαση 7524/1151/83 (ΦΕΚ 767/Β/ 
1983). 

11. Τη με αριθ. 96/88 απόφαση Δημ. Συμβουλίου Αγ. I. Ρέντη. 

12. Τη γνωμοδότηση του Ν.Σ. ΠΕ.ΧΩ.ΔΕ. από τη συνεδρίαση της 
10.2.1989 πρακτ. 2, αποφασίζουμε: 

Την τροποποίηση των όρων δόμησης στην εντός σχεδίου περιοχή του 
Δήμου Αγ. I. Ρέντη με καθορισμό μεγίστου ύψους των οικοδομών σε 
22,00 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Μαρτίου 1989 

Ο Νομάρχης 
Ε. ΚΟΝΤΟΜΑΡΗΣ 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 10 ) 

Στην 1017602/706/0010 απόφαση των Υπουργών Εθνικής Παι¬ 
δείας και θρησκευμάτων και Οικονομικών που δημοσιεύθηκε στο ΦΕΚ 
129/3.3.1989 τ. Δ' επιφέρεται διόρθωση ως προς το νούμερο του Νη¬ 
πιαγωγείου Αλίμου από το λανθασμένο «10ο» στο ορθό «Ιο». 

Επίσης στις 1015678/696/0010 και 1017605/703/0010 κοι¬ 
νές αποφάσεις των Υπουργών Οικονομικών και Εθνικής Παιδείας και 
Θρησκευμάτων διορθώνονται α) οι εσφαλμένοι τίτλοι των Υπουργών, 
από το λανθασμένο «ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΠΕΡΙ¬ 
ΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ», στο ορθό 
«ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ» και β) οι εσφαλμένες στο τέλος υπογραφές των 
υπουργών από το εσφαλμένο «ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. 
ΕΡΓΩΝ ΒΑΣ. ΚΕΔΙΚΟΓΛΟΥ» στο ορθο «ΕΘΝΙΚΗΣ ΠΑΙΔΕΙΑΣ και 
ΘΡΗΣΚΕΥΜΑΤΩΝ Γ. ΠΑΠΑΝΔΡΕΟΥ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




